शाहपुरा में महिला वार्डन का पर्स छीना
भोपाल | शाहपुरा थाना क्षेत्र में सोमवार को बाइक सवार दो युवकों ने एक महिला का पर्स झपट लिया। महिला ने आधा किलोमीटर तक युवकों का पीछा भी किया लेकिन वे नाकाम रहीं।
पुलिस के मुताबिक एप्पल हाइट कॉलोनी शाहपुरा में रहने वाली मनीषा चौधरी पति स्व. अभय चौधरी रात 8 बजे बिट्टन मार्केट से सब्जी लेकर स्कूटर से घर लौट रही थी। घर के नजदीक पहुंची ही थी कि अचानक दो बाइक सवार उनकी तरफ आए। इससे पहले वे कुछ समझ पाती बाइक पर पीछे बैठे युवक ने झपट्टा मारा और पर्स छीन कर भाग गए। मनीषा डिस-बैलेंस हो गई, उन्होंने शोर मचाते हुए युवकों का पीछा भी किया लेकिन बाइक सवार युवक तेज बाइक चलाकर गायब हो गए। मनीषा चौधरी आदिम जाति कल्याण हॉस्टल नेहरू नगर में वार्डन हैं।
शाहपुरा थाना में महिला की शिकायत पर अज्ञात आरोपियों के खिलाफ मामला दर्ज कर लिया है।
bho_Deva hin_Deva hin_Deva hin_Deva